Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

 OPĆINA POSUŠJE

 **Općinski načelnik**

Broj: 01-485-4/25

Posušje, 05.08.2025 godine

Na temelju članka 5. stavak 2 Pravilnika o postupku, uvjetima i načinu davanja u zakup reklamnih objekata kojima raspolaže općina Posušje (“Službeni glasnik općine Posušje” broj: 12/24)   i točke I. Odluke o raspisivanju javnog natječaja za davanje u zakup reklamnog panoa broj Broj: 01-485-3/25 od 31.07.2025 godine, Općinski načelnik općine Posušje, raspisuje:

**JAVNI OGLAS**

**za prikupljanje ponuda  za dodjelu u zakup oglasnih površina**

Općina Posušje oglašava davanje u zakup 4 oglasna prostora u okviru reklamnog panoa u vlasništvu općine Posušje na lokalitetu u poslovnoj zoni „OSRDAK“, u zaštitnom pojasu magistralnog putnog pravca M6.1, dionica Posušje - Široki Brijeg na parceli određenoj kao: k.č.2243 k.o Bešlići

Reklamni pano je karakteriziran kao:

Totem reklama /obostrana dimenzija 600 x 180 cm.

Obloga totem reklame /plexiglas i LED rasvjeta, čelična podkonstrukcija.

Logotipi rađeni translucentnim folijama

Oglasni prostori su poredani numerički počevši s prostorom broj 5 na sredini reklamnog panoa pa do završnog prostora broj 8 na donjem rubu reklamnog panoa, kako slijedi:

-oglasni prostor broj 5 površine 50 x 150 cm, početna cijena zakupnine: 600,00 KM godišnje

-oglasni prostor broj 6 površine 50 x 150 cm, početna cijena zakupnine: 600,00 KM godišnje

-oglasni prostor broj 7 površine 50 x 150 cm, početna cijena zakupnine: 600,00 KM godišnje

-oglasni prostor broj 8 površine 50 x 150 cm, početna cijena zakupnine: 600,00 KM godišnje

U iznos početne cijene je uračunat paušalni trošak električne energije od 100,00 KM godišnje

Ukoliko nakon isteka Javnog poziva ne budu raspoređeni svi oglasni prostori, zainteresirani po uvjetima iz ovog natječaja mogu dostavljati svoje prijave dok ima raspoloživih oglasnih prostora.

Ugovor o zakupu s najpovoljnijim ponuđačem će se zaključiti na period od 5 godina s mogućnošću produženja istog uz pridržavanje ugovornih obaveza.

              Na izlicitiranu cijenu zakupa zakupac je dužan, uz mjesečnu zakupninu, plaćati i sve ostale obaveze propisane zakonom i drugim važećim propisima.

Prilikom zaključenja ugovora s najpovoljnijim ponuđačem, ponuđač je dužan dostaviti službeni logpotip ponuđača u vektorskom obliku.

Pismena ponuda na Javni oglas dostavlja se na obrascu koji svaki zainteresirani ponuđač može preuzeti u uredu Općinskog načelnika svakim radnim danom od 07 do 15 sati u periodu dok je natječaj otvoren.

Ponude koje nisu dostavljene na propisanom obrascu neće se razmatrati.

Potrebna dokumentacija koju su ponuđači dužni priložiti uz prijavu na oglas:

- aktualni izvod iz sudskog registra, registra udruženja građana ili rješenje o obavljanju

 samostalne djelatnosti, identifikacioni broj (ovjerene kopije) za ponuđače koji obavljaju

 registriranu djelatnost,

- uvjerenje porezne uprave o izmirenim poreznim obavezama,

               Kovertirane prijave na propisanom obrascu sa potpisom podnositelja i brojem telefona te propisanom dokumentacijom, dostavljaju se preporučenom poštom ili neposredno na Protokol Općinskog načelnika općine Posušje, ulica fra Grge Martića broj 30, 88240 Posušje, sa naznakom – "Javni natječaj za zakup oglasnih površina".

Javni oglas ostaje otvoren 8 (osam) dana od dana objavljivanja na oglasnoj ploči općine Posušje zaključno do 1500 sati posljednjeg dana trajanja oglasa.

             Javni oglas bit će objavljen i na web-stranici i oglasnoj tabli Općine Posušje.

Nepotpune i neblagovremene prijave neće se uzeti u razmatranje.

Visina ponuđene zakupnine je opredjeljujući faktor za utvrđivanje najpovoljnije ponude.

U slučaju da se za pojedinačni prostor dostavi više prijava sa istim iznosom ponuđene cijene, ponuđači koji imaju sjedište ili obavljaju djelatnost u poslovnoj zoni „OSRDAK“,

Imaju prednost u odnosu na ostale ponuđače

Ostali kriteriji su reference ponuđača, djelatnost, broj zaposlenih i slično.

Kontakt telefon:039 681 035

Na sjednici koja će se održati po isteku roka za podnošenje ponuda dana: 18.08.2025 godine u 8,00 sati u prostorijama ureda Općinskog načelnika, Povjerenstvo će otvoriti pristigle ponude redoslijedom njihova zaprimanja.

Ponude pristigle nakon isteka roka za podnošenje ponuda, kao i nepotpune ponude neće se razmatrati.

Ponuditelji imaju pravo biti nazočni prilikom otvaranja ponuda.

 Općinski načelnik

 \_\_\_\_\_\_\_\_\_\_\_\_\_\_\_

 Ante Begić